Cluj-Napoca este oraşul cel mai scump şi cu cele mai mari creşteri ale preţului apartamentelor din 2016. O analiză făcută de imobiliare.ro arată că preţul mediu pe metru pătrat a ajuns anul trecut la 1.244 de euro, mai mult cu 11,4% faţă de 2015.

Populaţia Clujului creşte de la an la an, iar cerea de locuințe este mare. Potrivit aceluiasi studiu, se observă o orientare spre locuinţe mai scumpe. Numărul celor care caută apartamente mai ieftine de 40.000 de euro a scăzut de la 28% în decembrie 2015, până la 12% spre sfârşitul anului trecut.

În schimb, cererea pentru locuinţe al căror preţ se încadrează în intervalele 40.000-60.000 de euro şi 60.000-80.000 de euro s-a majorat considerabil.

De asemenea, segmentul cererilor de locuinţe cu preţuri cuprinse între 80.000-100.000 de euro a înregistrat şi el un avans important, de la 9 la 14%.

În decembrie 2016 preţul mediu pe metru pătrat în Cluj-Napoca depasea 1.200 de euro, fiind chiar mai scump cu100 de euro decât în Capitală.

(Sursa: Digi24 TV)